ອະ​ດີດ ພະ​ນັກ​ງານ​ກົງ​ສຸນ ອັງ​ກິດ ຍື່ນຄຳ​ຮ້ອງ​ຮຽນ ບໍ່​ເຫັນ​ພ້ອມ​ກັບ ​ເຄືອ​ຂ່າຍ​ໂທ​ລະ​ພາບ CGTN ຂອງ ຈີນ
ທ່ານ ເຈັງ ໄດ້​ຖືກ​ປ່ອຍ​ຕົວ​ໃນ​ທ້າຍ​ເດືອນ​ສິງ​ຫາ ຫຼັງ​ຈາກ​ການ​ຖືກ​ກັກ​ຂັງ​ດ່ຽວ 15 ວັນ.
ອະດີດພະນັກງານຄົນນຶ່ງຂອງສະຖານກົງສຸນ ອັງກິດ ໃນ ຮົງກົງ, ທ່ານ ໄຊມັອນ ເຈັງ, ຜູ້ທີ່ໄດ້ກ່າວຫາ ຕຳຫຼວດລັບຂອງ ຈີນ ກ່ຽວກັບ ການລັກພາຕົວ ແລະ ການທໍລະມານ, ໄດ້ຍື່ນຄຳຮ້ອງຮຽນເຖິງຫ້ອງການການສື່ສານຂອງ ອັງກິດ, ບໍ່ເຫັນພ້ອມກັບເຄືອຂ່າຍໂທລະພາບໂລກຂອງ ຈີນ ສຳລັບການອອກອາກາດຂ່າວໃນສິ່ງທີ່ລາວເອີ້ນວ່າວ່າ ການບັງຄັບສາລະພາບທາງໂທລະພາບ ບັນດາຜູ້ສັງເກດການເວົ້າວ່າ ກໍລະນີຂອງທ່ານ ເຈັງ ໄດ້ມີຂຶ້ນລຸນຫຼັງການຮ້ອງຮຽນທີ່ຄ້າຍຄືກັນໂດຍຄົນ ອັງກິດ ທ້າວ ປີເຕີ ຮຳຟຣີ ແລະ ຄົນຂາຍປື້ມຊາວ ສວີເດັນ ທີ່ໄດ້ຫາຍສາບສູນ ນາງ ຈຸຍ ມິນຮາຍ, ເຊິ່ງທັງສາມຄົນນັ້ນໄດ້ກ່າວກ່າວເນັ້ນເຖິງການລະເມີດທີ່ຖືກກ່າວຫາຂອງໂທລະພາບ ຈີນ ນັ້ນ, ໃນຫຼາຍພາກສ່ວນຂອງກົດໝາຍການອອກອາດຂອງ ອັງກິດ ຫ້ອງການການສື່ສານ ຍັງໄດ້ສືບສວນກ່ຽວກັບ ການລາຍງານຂ່າວທີ່ຖືກກ່າວຫາວ່າ ການລຳອຽງຂອງ ເຄືອຂ່າຍໂທລະພາບນັ້ນ ກ່ຽວກັບ ການປະທ້ວງສະໜັບສະໜູນປະຊາທິປະໄຕຫຼາຍເດືອນໃນ ຮົງກົງ ຖ້າຖືກຕັດສິນວ່າມີຄວາມຜິດ, ເຄືອຂ່າຍໂທລະພາບໂລກຂອງ ຈີນ ເຊິ່ງແມ່ນສາຂາຂອງສື່ມວນຊົນລັດຖະບານ ຈີນ CCTV, ອາດຖືກລົງໂທດ ຫຼື ແມ່ນກະທັ້ງສູນເສຍລາຍເຊັນເຂົາເຈົ້າທີ່ຈະອອກອາກາດຂ່າວໃນ ອັງກິດ, ເຊິ່ງຈະສ້າງຄວາມເສຍຫາຍໃນແຜນການຂະຫຍາຍເຄືອຂ່າຍຂອງເຂົາເຈົ້າໃນ ຢູໂຣບ, ອີງຕາມການກ່າວຂອງເຂົາເຈົ້າ ການຮ້ອງຮຽນຕໍ່ຫ້ອງການການສື່ສານຂອງທ່ານ ເຈັງ, ເຊິ່ງວີໂອເອ ໄດ້ຮັບມານັ້ນ, ໄດ້ລະບຸວ່າ ລາຍງານຂ່າວຍາວ 54 ວິນາທີ ກ່ຽວກັບ ການກ່າວຫາຂອງລາວວ່າຊັກຊວນໂສເພນີ, ເຊິ່ງອອກອາກາດໂດຍລາຍການ China24 ໂທລະພາບດັ່ງກ່າວໃນວັນພະຫັດທີ່ຜ່ານມາວ່າ ບໍ່ຖືກຕ້ອງ, ບໍ່ຍຸຕິທຳ ແລະ ເຂົ້າຂ້າງຝ່າຍດຽວ ຕົວຢ່າງ, ນັກຂ່າວໄດ້ເລີ່ມໂດຍເວົ້າວ່າ ທ່ານ ເຈັງ ໄດ້ຖືກດຳເນີນຄະດີໃນເດືອນສິງຫາທີ່ຜ່ານມາ, ເຊິ່ງທ່ານເອງໄດ້ປະຕິເສດ ທ່ານ ເຈັງ ໄດ້ກ່າວໃນຄຳຮ້ອງຮຽນວ່າ “ນີ້ແມ່ນການຂີ້ຕົວະໂດຍກົງ ມັນບໍ່ໄດ້ມີການດຳເນີນຄະດີ, ບໍ່ແມ່ນຮອດການຟ້ອງຮ້ອງ ” ທ່ານໄດ້ກ່າວຕື່ມວ່າ “ແທ້ຈິງແລ້ວ, ອີງຕາມຕຳຫຼວດ ຈີນ, ຂ້າພະເຈົ້າໄດ້ຖືກຄວບຄຸມຕົວໂດຍບໍ່ໄດ້ດຳເນີນຄະດີ ເຊິ່ງບໍ່ແມ່ນຂວນການຕຸລາການເລີຍ ມັນມາດຕະການຕຸລາການພິເສດ ” ທ່ານ ເຈັງ ໄດ້ຖືກປ່ອຍຕົວໃນທ້າຍເດືອນສິງຫາ ຫຼັງຈາກການຖືກກັກຂັງດ່ຽວ 15 ວັນ